33 करोड़ रुपए से बढ़ाकर 115 करोड़ रुपए किया, कंपनी ने कहा- ये 'उचित और जरूरी'
Meta increased security allowance given to Mark Zuckerberg, मेटा ने अपने CEO और को-फाउंडर मार्क जुकरबर्ग का सिक्योरिटी अलाउंस को 'उचित और जरूरी' बताते हुए 40 लाख डॉलर (करीब 33 करोड़ रुपए) से बढ़ाकर 1.4 करोड़ डॉलर (करीब 115 करोड़ रुपए) कर दिया है।
मेटा ने अपने CEO और को-फाउंडर मार्क जुकरबर्ग का सिक्योरिटी अलाउंस को 'उचित और जरूरी' बताते हुए 40 लाख डॉलर (करीब 33 करोड़ रुपए) से बढ़ाकर 1.4 करोड़ डॉलर (करीब 115 करोड़ रुपए) कर दिया है। जुकरबर्ग वर्तमान में 63 अरब डॉलर से अधिक की नेटवर्थ के साथ फोर्ब्स की लिस्ट में 16वें स्थान पर हैं। साल 2021 में उन्हें कॉम्पेनसेशन के तौर पर 2.7 करोड़ डॉलर दिए गए। 2022 के लिए उनके कॉम्पेनसेशन की जानकारी अभी तक सामने नहीं आई है।
कर्मचारियों को निकालने के बीच अलाउंस बढ़ाया
सिक्योरिटी अलाउंस को बढ़ाने का फैसला ऐसे समय में लिया गया है जब कंपनी आने वाले हफ्तों में और कर्मचारियों को निकालने का प्लान कर रही है। मेटा ने पिछले साल नवंबर में 11 हजार कर्मचारियों को नौकरी से निकाल दिया था। कंपनी के 18 साल के इतिहास में पहली बार इतनी बड़ी संख्या में कर्मचारियों की छंटनी हुई था। मार्क जुकरबर्ग ने इसकी वजह गलत फैसलों से रेवेन्यू में आई गिरावट को बताया था।
मार्क ने कहा था, 'आज मैं मेटा के इतिहास में किए कुछ सबसे कठिन फैसलों के बारे में बताने जा रहा हूं। हमने अपनी टीम साइज में करीब 13% कटौती करने का फैसला किया है। इससे 11 हजार से अधिक प्रतिभाशाली कर्मचारियों की नौकरी जाएगी। हम खर्च में कटौती करके और Q1 तक हायरिंग फ्रीज को बढ़ाकर ज्यादा कुशल कंपनी बनने के लिए कदम उठा रहे हैं।'
मार्क जुकरबर्ग ने प्रभावित एम्प्लॉइज के लिए खेद भी जताया था और फैसले के साथ-साथ कंपनी इस जगह पर कैसे पहुंची, इसकी पूरी जिम्मेदारी ली था। उन्होंने कहा, 'मैं इन फैसलों और हम यहां कैसे पहुंचे इसकी जवाबदेही लेना चाहता हूं। मुझे पता है कि यह सभी के लिए कठिन है और खास तौर पर जो मेरे इस फैसले से प्रभावित हुए है उनके लिए मुझे खेद है।'
2004 में हार्वर्ड में बनाई थी फेसबुक
जुकरबर्ग ने 2004 में हार्वर्ड में अपने होस्टल के कमरे में फेसबुक की स्थापना की थी। साइट को बनाने का ओरिजिनल आइडिया एक सोशल नेटवर्क बनाना था ताकि हार्वर्ड के छात्र ऑनलाइन एक दूसरे से जुड़ सकें। हालांकि, साइट ने तेजी से लोकप्रियता हासिल की और अन्य यूनिवर्सिटीज में विस्तार किया। अब ये 2.9 बिलियन से ज्यादा डेली एक्टिव यूजर्स के साथ एक ग्लोबल प्लेटफॉर्म बन गया है।
मार्क जुकरबर्ग शुरुआत से ही फेसबुक के CEO रहे हैं। उनके नेतृत्व में, फेसबुक एक छोटे स्टार्टअप से ग्लोबल सोशल मीडिया दिग्गज के रूप में ग्रो हुआ है। हालांकि, जुकरबर्ग की प्लेटफॉर्म पर डेटा लीक और फेक न्यूज को लेकर आलोचना भी होती रही है।